Hvernig getum við beitt áhrifum okkar og stutt við heilbrigði hafsins ? Annar hver andardráttur sem við öndum að okkur kemur frá hafinu . Hafið hefur áhrif á loftslag og veður , veitir okkur súrefni , fæðu og gerir okkur kleift að lifa á jörðinni . Hafið hefur víðtæk áhrif á líf manna og menn hafa mikil áhrif á hafið Loftslagsbreytingar , plastmengun og önnur mengunarhætta steðjar nú að hafinu og ef fram heldur sem horfir , verður þar meira af plasti en fiski árið 2050 . Við þurfum að taka afstöðu með hafinu og vernda það . Heilbrigði hafsins er hnattrænt málefni sem snertir alla á jörðinni . Námsefnið Hreint haf fjallar um haflæsi ( ocean literacy ) og áhrif loftslagsbreytinga og plastmengunar á hafið . Hafið er notað sem rauður þráður í kennslu um loftslagsbreytingar , neyslu og sjálfbærni . Þemaverkefnið Hafðu áhrif ! er valdeflandi og veitir nemendum verkfæri til að takast á við flókin viðfangsefni líkt og loftslagsbreytingar á tímum loftslagskvíða . Námsefnið er ætlað nemendum á aldrinum 10 - 18 ára og tengist vel grunnþáttum menntunar , þá sér í lagi sjálfbærni og lýðræði og mannréttindum , sköpun og heilbrigði og velferð . Að auki styður námsefnið við skuldbindingar Íslands sem varða heimsmarkmið Sameinuðu þjóðanna , og má þá helst nefna heimsmarkmið 4.7 sem snýr að menntun til sjálfbærni , 13.3 um að auka menntun sem styrkir við aðgerðir í loftslagsmálum og 14.1 , 14.2 og 14.3 sem snúa að lífi í vatni . Landvernd styður hugmyndir um Hálendisþjóðgarð og Þjóðgarðastofnun en nauðsynlegt er að koma í veg fyrir uppbyggingu orkuvera og miðlunarlóna á hálendinu enda skerðir það verðmæti svæðisins og er í trássi við náttúruverndarlög og alþjóðlegar skilgreiningar á þjóðgörðum .